Nov 12,2018
వాట్సాప్‌లో మరో ఫీచర్‌
న్యూఢిల్లీ: వినియోగదారు లకోసం కొత్త ఫీచర్లు వస్తున్నాయి. తాజాగా ప్రముఖ మెసేజింగ్‌ యాప్‌ వాట్సాప్‌ మరో ఫీచర్‌ను అందుబాటులోకి తెచ్చేందుకు సిద్ధమైంది. మనం పంపే మెసేజ్‌లను మరోసారి చూసుకునేందుకు వీలుగా 'ప్రివ్యూ' ఆప్షన్‌ను తీసుకొస్తున్నది. దీని ద్వారా యూజర్లు ఓ మెసేజ్‌ను ఫార్వర్డ్‌ చేసే ముందే దాని ప్రివ్యూ చూసుకోవచ్చు.మెసేజ్‌, ఫొటో, వీడియో, జిఫ్‌ ఏదైనా సరే వాటిని ఇతరులకు పంపే ముందు మరోసారి సరిచూసుకోవచ్చు. అవసరమైతే పంపడం లేదా నిలిపేయవచ్చు. అంతేగాక.. మెసేజ్‌ ప్రివ్యూ సమయంలోనే ఫార్వర్డ్‌ జాబితాలో మరికొంత మందిని అదనంగా ఎంపిక చేసుకోవచ్చు లేదా ఉన్నవారిలో ఎవరినైనా తొలగించవచ్చు. అయితే ఇద్దరు లేదా అంతకంటే ఎక్కువ మందికి ఫార్వర్డ్‌ చేయాలనుకున్నప్పుడు మాత్రమే ఈ ప్రివ్యూ ఆప్షన్‌ ఉపయోగపడుతుందట. ప్రస్తుతం టెస్టింగ్‌ దశలో ఉన్న ఈ ఫీచర్‌ను త్వరలోనే అందుబాటులోకి తీసుకురానున్నట్టు తెలుస్తోంది.
మీ స్నేహితులకు రికమెండ్ చెయ్యండి